BBC Hausa - Wasanni - Mohammed Bin Hammam ya yi nasara a kotu
Mohammed Bin Hammam ya yi nasara a kotu
An sabunta: 19 ga Yuli, 2012 - An wallafa a 11:19 GMT
Shugaban hukumar kwallon kafa na duniya Sep Blatter
Kotun sauraron laifuka kan wasanni ta soke dokar da ta haramtawa tsohon dan takarar shugabancin Hukumar kwallon kafa ta Duniya watau FIFA Mohammed Bin Hammam aiki har tsawon rayuwarsa game da tuhumar da ake masa ta bada cin hanci.
An zargi Mohammed Bin Hammam da yunkurin sayen kuri'u gabanin zaben shugabancin Hukumar Kwallon kafa ta duniya da aka yi a bara.
Daga bisani hukumar ta FIFA ta haramtawa Bin Hammam gudanar da wani aiki da ya shafi kwallon kafa a cikin kasarsa da kuma kasashen duniya.
Sai dai kotun ta ce ba bu wata kwakkwarar hujja dake nuni da cewa ya aikata laifi, ko da yake kotun ta ce hukuncin ba wai yana nufin cewa ta wanke Mr Hammam daga tuhumar da ake masa ba ne.
Mohammed Bin Hammam me shekaru sittin da biyu da tsohon mataimakin shugaban hukumar ta FIFA Jack Warner ,an dakatar dasu daga aiki ne sakamakon wani rahoto da ya nuna cewa an baiwa jamian hukumar kwallon kafa ta kasashen Carribbeans su hudu cin hanci ko kuma lamarin ya faru ne a gabansu a taron da aka yi a watan Mayu na bara.
Karar Bin Hamman kan matakin FIFA za ta fara17 Aprilu, 2012
Fifa ta yi watsi da daukaka karar da Bin Hammam ya yi15 Satumba, 2011
Bin Hammam ya daukaka kara25 Agusta, 2011
Karin bayani daga Wasanni Charlton ta kori kocinta Powell
"Mun ji kunya kan cinikin Neymar"
Zamu doke Bayern Munich - Wenger